Madaras József

Madaras József (Rigmány, 1937. augusztus 16. – Máriahalom, 2007. április 24.) Kossuth-díjas magyar színész, filmrendező, érdemes művész.

Életpályája 
A lobbanékony természetű színésztanonc 1959-ben végezte el a Színház és Filmművészeti Főiskolát. Ugyanebben az évben vendégszerepelt a József Attila Színházban, majd barátjával, Somogyi Miklóssal egyik színháztól a másikig szerződött. A győri Kisfaludy Színházban töltött egy évadot, 1959–1960-ban a Szegedi Nemzeti Színházban játszott, 1960–1961-ben az Állami Déryné Színház, majd 1966-ig a Thália Színház, azután a Pannónia Filmstúdió szinkrontársulata, 1969-től az Irodalmi Színpad, 1971-től a Nemzeti Színház, 1978-tól a Mafilm Filmgyártó Vállalat színtársulatának tagja volt. 1982-től rendezőként is tevékenykedett, filmekben 1957-től kezdve szerepelt.

Madaras szerepeinek sora az egyszerű emberek, a feltörekvő népi hősök igazságáról és nehézségeiről szól. Robusztus munkás- és parasztfigurák, sorsukkal elégedetlen, kitörni vágyó kisemberek megszemélyesítőjeként vált ismertté. Legnagyobb színpadi sikerét Fejes Endre Rozsdatemető című színművében aratta Hábetler Jani szerepében, melyet teljes átéléssel, befoghatatlan igazságérzetének érvényesítésével játszott el „életre-halálra”. Fejes Endre eredetileg könyvalakban napvilágot látott drámáját – amely egy külvárosi kispolgári család mindennapjait, s ezen túlmenően a 20. századi magyar történelem első ötven évét mutatja be – 1963-ban mutatták be a Thália Színházban Kazimir Károly rendezésében.

A rá emlékeztető, őt idéző legjellegzetesebb figurákat Jancsó Miklós és Kovács András filmjeiben alakította. Indulatos, erőteljes karakterek megformálásával tökéletesen illeszkedett a Szegénylegények (1966) vagy a Csillagosok, katonák (1967) komor drámai világába. Nehéz feladatot oldott meg a Csend és kiáltás lelki terror alatt deformálódó egykori vöröskatonája, Károly alakjának életre keltésével is. Fontos szereplője volt az Égi bárány (1971) című filmnek, melyben az eszelős Vargha pátert alakította, a Szerelmem Elektra (1974) című alkotásban pedig a zsarnok uralkodót, Aegistost játszotta. Madaras Kovács András filmjeiben is végigjárta a kis szerepek iskoláját, míg végül A ménesgazda (1978) robbanékony, de gyanútlanul jóhiszemű és tragédiába zuhanó főhősét eljátszhatta.
Az országos népszerűséget egy filmsorozat hozta meg számára, amelyben Kántor, a nyomozókutya rendőr gazdáját, Csupati őrmestert alakította.
Madaras Józsefet 1978-ban az Érdemes Művész elismeréssel jutalmazták. Elnyerte a filmkritikusok díját, valamint a Locarnói Nemzetközi Filmfesztivál nagydíját, 1996-ban megkapta a Kossuth-díjat, 2000-ben a Magyar Filmszemle életműdíját. 1992-ben máig tisztázatlan körülmények között, vérbe fagyva találtak rá budaligeti házában. Súlyos koponyasérüléssel hónapokig feküdt kómában. 8 év alatt újra tanult beszélni, járni. Később kisebb szerepekben újra megjelent. 

Élete utolsó évében egy máriahalmi magánpanzióban, magányosan élt. Itt hunyt el 2007. április 24-én.

Madaras nevével sok magyar filmben találkozhatunk, személye megkerülhetetlen a magyar film 20. század utolsó két-három évtizedes történetében. Szerepeit mindig konokul komolyan vette filmen és színpadon egyaránt, ő az, aki „mindennap forradalmárnak érezte magát, nem csak állami ünnepeken.”

Négyszer nősült, hat gyermeke van. Kozák Ágnes férjeként, Kozák András és Drahota Andrea veje is volt.

Színpadon 
 Büchner: Woyzeck
 Fejes: Vonó Ignác
 Kleist: Amphitryon
 Fejes: Rozsdatemető – Hábetler Jani
 Calderón: A zalameai bíró – Juan
 Darvas: Kormos ég, Laci
 Büchner: Leonce és Léna – Péter király
 Wehner: és Tsa – Kwmawl
 Odze: Lordok háza – Hajmanek Ignác

Filmjei

Játékfilmek 

 A harangok Rómába mentek (1958) – Jóska
 A város peremén (1958; rövid játékfilm)
 A mi földünk (1959) (1963-ban mutatták be)
 Az ismeretlen ismerős (1959; rövid játékfilm)
 Kilenc perc… (1960; rövid játékfilm)
 Pesti háztetők (1961) – Vizes
 Angyalok földje (1962) – Károly, zsaroló
 Isten őszi csillaga (1962)
 Legenda a vonaton (1962) – Gugis
 Bálvány (1963) – Mikó Balázs
 Germinal (1963)
 Így jöttem (1964) – Hadifogoly #3
 Déltől hajnalig (1965) – Lázongó katona
 Szegénylegények (1965) – Magyardolmányos
 Apa (1966)
 Hideg napok (1966) – Golyószórós
 Sikátor (1966) – Jancsi
 Csend és kiáltás (1967) – Károly
 Csillagosok, katonák (1967) – Magyar kommandós
 A beszélő köntös (1968) – Ibrahim pasa
 A hamis Izabella (1968) – Nyomozó #2
 Az oroszlán ugrani készül (1968) – Godó
 Feldobott kő (1968) – Samu
 Fényes szelek (1968) – Kellér atya

 Egy őrült éjszaka (1969) – Gyula
 Sirokkó (1969) – Markovics
 A pacifista (1970) – A fekete szemüveges
 Arc (1970) – A zászlós
 Égi bárány (1970) – Vargha páter
 Hahó, Öcsi! (1971) – Kikiáltó
 Horizont (1970) – Autószerelő
 Kapaszkodj a fellegekbe! (1971)
 Még kér a nép (1971) – Hegedűs Bálint, szocialista
 Végre, hétfő! (1971) – Őrjáratvezető
 Romantika (1972) – Zsibó Simon
 Álljon meg a menet! (1973) – Czidlina, művezető
 Harmadik nekifutás (1973) – Csinger
 Nincs idő (1973) – Veréb, közbüntényes
 Pókháló (1973) – Zsuppán
 A dunai hajós 1-2. (1974) – Titscha
 Bekötött szemmel (1974) – Balogh honvéd
 Hajdúk (1974) – Elek
 Szerelmem, Elektra (1974) – Aegisztosz
 Szikrázó lányok (1974) – Daka Géza
 A járvány (1975) (1976-ban mutatták be) – Rabatin
 Azonosítás (1975) – Csató Mihály
 Az idők kezdetén (1975) – Borbás
 Budapesti mesék (1976) – Katona
 Árvácska (1976) – Kadaros István

 Pókfoci (1976) – Igazgató
 A csillagszemű 1-2. (1977) – Ambrus püspök
 Apám néhány boldog éve (1977) – Szekeres Ede
 Dübörgő csend (1977) – Rigó Gazsi
 80 huszár (1978) – Korsós András
 A ménesgazda (1978) – Busó Jani
 Az erőd (1978) – Murketa
 Egyszeregy (1978) – Postás; kocsmáros
 Allegro Barbaro (1979) – Baksa András / Ifj. Baksa András
 Magyar rapszódia (1979) – Baksa András
 Köszönöm megvagyunk (1980) – B. József
 A zsarnok szíve, avagy Boccaccio Magyarországon (1981) – Károly
 Gondviselés (1986) – Végh István
 Szörnyek évadja (1986) – Kamondi
 Üvöltés 5. – A legenda újjászületik (1989) – Peter
 A nyaraló (1991) – A kocsmárosnő férje
 Isten hátrafelé megy (1991) – Habókos Márton, Marci nagybátyja
 Kék Duna keringő (1991) – Miniszterelnök
 Könyörtelen idők (1991) – Bíró
 A másik ember iránti féltés diadala (2000) – Tudós vadász
 Film… (2000)
 Életbevágó (2000; rövid játékfilm)
 Rokonok (2005) – Koldus

Tévéfilmek, televíziós sorozatok 

 A Tenkes kapitánya (1963) – Vogeller lövész
 Dáma-hetes-ász… (1963) – Leska
 Hétköznapi történet (1966)
 Othello Gyulaházán (1966) – Szinész #2
 Princ, a katona (1966) – Kalányos Vendel
 Budapesten harcoltak (1967) – Pipa
 Mondd a neved (1967) – Szása
 A kezdet (1968)
 A kormányzó (1968)
 Bors (1968) – Vincze Jóska
 Fal a baloldalon (1968) – Felipe
 Halász doktor (1968; rövid tévéjáték)
 Vigyori (1968) – Vigyori
 7 kérdés a szerelemről (és 3 alkérdés) (1969) – Férfi a vonaton
 Kedd, szerda, csütörtök (1969) – Tarba
 Őrjárat az égen (1969) – Vlagyimir Rugyin
 Valaki a sötétből (1969)
 A revizor (1970) – Szolga a fogadóban
 Az erkély (1970; rövid tévéjáték) – Viktor
 Egy önérzet története (1970)
 A fekete város 1-7. (1971) – Máriássy, íródeák a görgői rendkívüli megyegyűlésen
 Az édenen innen és túl (1971)
 Egy óra múlva itt vagyok (1971) – Mackó

 Rézpillangó (1971) – Hírvivő
 Technika és rítus (1971) – Attila
 A Müller család halála (1972)
 Aranyliba (1972) – Asszír király
 Fekete macska (1972) – Szabó Jenő „Bunkó”
 Három affér (1972)
 Hogyan akarta megmenteni Pilátus Júdást? (1972) – Lévi Máté
 Két novella (1972; rövid tévéjáték)
 Plusz-mínusz egy nap (1972)
 Világló éjszaka (1972)
 A farkasok (1973)
 Alvilági játékok (1973) – Verrat
 Feje fölött holló (1973)
 Sólyom a sasfészekben (1973) – Kádas Imre
 Az áruló (1974)
 Vacsora a hadiszálláson (1974) – Jeliszkij
 Az utolsó tánctanár (1975)
 Csontváry (1975)
 Sztrogoff Mihály 1-7. (1975) – Feofar Khan
 Tornyot választok (1975) – Koldus #1
 Zendül az osztály (1975) – Ostor tanár
 A feltámadás elmarad (1976)
 A tizenhetedik nap (1976)
 Hungária Kávéház (1976) – Kaál Samu
 Kántor (1976) – Tóti törzsőrmester ("Csupati")

 Karancsfalvi szökevények 1-2. (1976) – Sándor Lajos
 L’autre rive (1976) – Gabriel
 A lőcsei fehér asszony (1977) – Korponay János
 Segítsetek, segítsetek! (1977) – Rácz Kálmán
 Vámhatár (1977)
 Zokogó majom (1978) – Vincze Béla
 Ezer év (1979) – Elemér Rózsa
 Közjáték Vichyben (1980) (1981-ben adták le) – Professzor
 Rettegés és ínség a harmadik birodalomban (1980)
 Isztambuli vonat 1-4. (1981) – Grülich
 Faustus doktor boldogságos pokoljárása (1983)
 Dózsa György (1984)
 Halál (1984)
 Magyar karrier (1985)
 Zsarumeló (1985) – Karvaly Bálint zászlós
 A védelemé a szó – 1. rész: Zsákutca (1987) – Kosár Béla
 Eszmélet 1-5. (1987)
 A verseny (1989)
 Freytág testvérek 1-5. (1989) – Vida
 Gyilkosság két tételben (1989) – Paál
 Jónás nyara (1991)
 Tiszazug (1991)
 Három boltoskisasszony (1992) – Kuszák
 Kisváros (1995) – Kovács János (49. részben)

Rendezései 
 Hernádi Gyula: Királyi vadászat
 Kaló Flórián: Egyedül
 Lélekvándorlás (1982; tévéfilm)
 Az eltüsszentett birodalom (1985; tévéfilm)
 Eszmélet (1988, tévésorozat)

Szinkronszerepei

Filmek

Sorozatok

Díjai 
 Balázs Béla-díj (1976)
 SZOT-díj (1977)
 Locarnói nemzetközi filmfesztivál legjobb színész díja (1977)
 Magyar Filmkritikusok Díja – Legjobb férfi alakítás díja (1978)
 Érdemes művész (1978)
 Kossuth-díj (1996)
 A Magyar Filmszemle Életműdíj (2000)

Emlékezete 
 2015-ben teret neveztek el róla Budapesten, ahol 2016-ban felavatták köztéri szobrát.

Jegyzetek

Források 
 
 
 
 
 
 Madaras József sírja (Varga József fotója) Farkasréti temető: 1-2-335/336

További információk 
 
 
 
 Elhunyt Madaras József színművész (hvg.hu)
 Madaras József, aki előtt Kádár János irodája mindig nyitva állt - Sztankay Ádám portréja Madaras Józsefről (origo.hu)

1937-ben született személyek
2007-ben elhunyt személyek
Magyar színészek
Magyar filmrendezők
Kossuth-díjasok
Balázs Béla-díjasok
SZOT-díjasok
A Magyar Népköztársaság Érdemes Művésze díjasok
Romániából Magyarországra áttelepült magyarok